РЕПУБЛИКА СРБИЈА

НАРОДНА СКУПШТИНА

Одбор за oбразовање, науку,

технолошки развој и информатичко друштво

14 Број: 06-2/158-24

19. новембар 2024. године

Б е о г р а д

З А П И С Н И К

ПЕТЕ СЕДНИЦЕ ОДБОРА ЗА OБРАЗОВАЊЕ, НАУКУ,

ТЕХНОЛОШКИ РАЗВОЈ И ИНФОРМАТИЧКО ДРУШТВО

ОДРЖАНЕ 18. НОВЕМБРА 2024. ГОДИНЕ

 Седница је почела у 11,00 часова.

 Седницом је председавао проф. др Марко Атлагић, председник Одбора.

Седници су присуствовали чланови Одбора: Весна Ђуришић, Биљана Јаковљевић, др Зоран Лутовац, Ана Миљанић, Пеђа Митровић, проф. др Ђорђе Павићевић, Стојан Раденовић, Бранко Ружић, Горан Спасојевић и Живота Старчевић.

Седници су присуствовали заменици чланова Одбора: Биљана Илић Стошић, Слађана Радисављевић, проф. др Милољуб Албијанић и Далибор Шћекић.

Седници нису присуствовали чланови Одбора: Жика Гојковић, проф. др Бранимир Несторовић и Слађана Шушњар, нити њихови заменици.

Седници је присуствовала народни посланик Ана Јаковљевић, која није члан Одбора.

Седници су, сагласно члану 229. Пословника НС, присуствовали представници Министарства просвете: проф. др Славица Ђукић Дејановић, министарка, Зоран Касаловић, државни секретар, др Владимир Јаковљевић, посебни саветник министра и Марко Лукић, саветник министарке, као и представници Министарства науке, технолошког развоја и иновација: др Јелена Беговић, министарка, Вукашин Гроздић, државни секретар, Владимир Радовановић и Ивана Вукашиновић, помоћници министра, Јован Милић, посебни саветник министра и Зоран Томић, саветник министра.

 На предлог председника, Одбор је већином гласова, (10 гласова – ЗА, 2 – против, 2 – није гласало), усвојио следећи:

**Д н е в н и р е д**

1. Разматрање Предлога закона о допуни Закона о високом образовању, у начелу, који је поднела Влада, (број: 011-2664/24, од 8. новембра 2024. године),
2. Разматрање Информације о раду Министарства науке, технолошког развоја и иновација за период јул – септембар 2024. године (број: 02-1228/24-2, од 31. октобра 2024. године).

 Пре преласка на рад по утврђеном дневном реду, **усвојен је**, већином гласова (10 гласова – ЗА, 2 – уздржани, 2 – није гласало), без примедаба, **записник са Четврте седнице Одбора**, одржане 8. новембра 2024. године.

 Прва тачка дневног реда: **Разматрање Предлога закона о допуни Закона о високом образовању, у начелу, који је поднела Влада, (број: 011-2664/24, од 8. новембра 2024. године)**

Уводне напомене поводом овог Предлога закона изнела је проф. др Славица Ђукић Дејановић, министарка просвете.

 У дискусији поводом ове тачке дневног реда учествовали су: др Зоран Лутовац, проф. др Ђорђе Павићевић, Слађана Радисављевић, Пеђа Митровић, проф. др Марко Атлагић, проф. др Милољуб Албијанић и Ана Јаковљевић.

 Након закључене расправе, председник Одбора је ставио на гласање Предлог закона о допуни Закона о високом образовању, у начелу, који је поднела Влада, (број: 011-2664/24, од 8. новембра 2024. године).

 Одбор је већином гласова (10 гласова – ЗА, 2 – против) **одлучио** да предложи Народној скупштини **да прихвати** Предлог закона о допуни Закона о високом образовању, у начелу, који је поднела Влада.

 Известилац Одбора на седници Народне скупштине биће проф. др Марко Атлагић, председник Одбора.

 Друга тачка дневног реда: **Разматрање Информације о раду Министарства науке, технолошког развоја и иновација за период јул – септембар 2024. године (број: 02-1228/24-2, од 31. октобра 2024. године)**

 Уводне напомене поводом ове тачке дневног реда изнела је др Јелена Беговић, министарка науке, технолошког развоја и иновација.

 У дискусији поводом ове три тачке дневног реда учествовали су: проф. др Марко Атлагић, проф. др Ђорђе Павићевић др Зоран Лутовац и проф. др Милољуб Албијанић.

 Након закључене расправе, председник Одбора је ставио на гласање Информацију о раду Министарства науке, технолошког развоја и иновација за период јул – септембар 2024. године (број: 02-1228/24-2, од 31. октобра 2024. године).

 Одбор је већином гласова (11 гласова – ЗА, 2 – није гласало) **одлучио** **да прихвати** Информацију о раду Министарства науке, технолошког развоја и иновација за период јул – септембар 2024..

 Председник Одбора је обавестио присутне, да ће Одбор, у складу са чланом 229. Пословника, поднети извештај Народној скупштини о прихватању ове Информације о раду Министарства науке, технолошког развоја и иновација.

Седница је завршена у 13,00 часова.

 Снимак Пете седнице Одбора за образовање, науку, технолошки развој и информатичко друштво се налази на линку: http://217.26.67.44/filesnsrs/odbor/odbor2024111811.mp4.

 СЕКРЕТАР ПРЕДСЕДНИК

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

 Дејан Јевтовић проф. др Марко Атлагић